Hans Lund Vinghøg, født i Alstadhaug på Helgeland 1907, arbeidet som mekaniker på Hoved arsenalets verksted i Oslo. Med utdanning fra Akershus festning i 1936 fikk han stilling som våpensmed og oppsynsmann ved Ytre Oslofjord Befestninger, stasjonert på Østre Bolærne. Gift med Marie Vestheim i 1936 og med den nyfødte datteren Randi Mette tiltrådte han stillingen i 1938. Kona Marie skulle drive marketenteriet, en slags kiosk for befal og soldater på festningen. Her ute på Østre Bolærne bodde sønnen Geir fra han ble født i februar 1940 og fram til krigen.